ai4bharat/Pralekha huggingface dataset:
மத்திய அமைச்சரவை
அமைதிக்காக விண்வெளியின் பயன்பாடு மற்றும் ஆய்வு குறித்த ஒத்துழைப்பிற்கென இந்தியாவிற்கும், சாவோ டோம் மற்றும் பிரின்சீப்பிற்கு இடையேயான கட்டமைப்பு ஒப்பந்தத்தின் விவரங்கள் அமைச்சரவைக் கூட்டத்தில் எடுத்துரைக்கப்பட்டன
அமைதிக்காக விண்வெளியின் பயன்பாடு மற்றும் ஆய்வு குறித்த ஒத்துழைப்பிற்கென இந்தியாவிற்கும், சாவோ டோம் மற்றும் பிரின்சீப்பிற்கும் இடையேயான கட்டமைப்பு ஒப்பந்தத்தின் விவரங்கள், பிரதமர் திரு. நரேந்திர மோடி தலைமையிலான அமைச்சரவைக் கூட்டத்தில் எடுத்துரைக்கப்பட்டன, இந்த கட்டமைப்பு ஒப்பந்தம் 2018 ஆம் ஆண்டு செப்டம்பர் மாதம் 7 ஆம் தேதியன்று புதுதில்லியில் கையெழுத்தானது.
முக்கிய கூறுகள்:
(- இந்தக் கட்டமைப்பு ஒப்பந்தம் புவி மண்டலத்தின் தொலைதூர உணர்வு, செயற்கைக் கோள் தகவல்; செயற்கைக் கோள் ஊடுருவல், விண்வெளி அறிவியல் மற்றும் விண்வெளி ஆய்வுத் துறையில் புதிய ஆராய்ச்சி நடவடிக்கைகள் மற்றும் செயலாக்கத்திற்கான வாய்ப்புகள் பற்றி ஆராய்வதற்கு உதவிடும்;
- இந்தக் கட்டமைப்பு ஒப்பந்தம் மனித சமுதாயத்தின் நலனுக்கென விண்வெளி தொழில்நுட்பத் துறையில் கூட்டு நடவடிக்கைகளை வளர்த்திடவும் உதவி செய்யும். எனவே, இருநாடுகளின் அனைத்துப் பகுதிகளும் இதனால் பயன்பெறும்.
நிதி அமைச்சகம்
பிரதமரின் ஸ்வநிதி திட்டத்தின் கீழ் முன்னேற்றத்தை மதிப்பிடுவதற்காக நிதி சேவைகள் துறை  செயலாளர் பொதுத்துறை வங்கிகளின் தலைவர்களுடன் மறுஆய்வுக் கூட்டத்தை நடத்தினார்
நிதி அமைச்சகத்தின் நிதி சேவைகள் துறையின்  செயலாளர் டாக்டர் விவேக் ஜோஷி இன்று பொதுத்துறை வங்கிகளின் தலைவர்களுடன் பிரதமர் ஸ்வநிதி உள்ளிட்ட நிதி சேர்க்கை திட்டங்கள் குறித்த மறுஆய்வுக் கூட்டத்திற்கு தலைமை தாங்கினார்.
கூட்டத்தில், பிரதமரின் ஸ்வநிதி திட்டத்தின் முன்னேற்றம் மற்றும் செயல்திறன் குறித்து ஆய்வு செய்யப்பட்டது. விண்ணப்பங்களின் அனுமதி / பட்டுவாடா நிலுவையை வங்கிகள் விரைவாக தீர்க்க வேண்டும் என்று டாக்டர் ஜோஷி வலியுறுத்தினார். தெருவோர வியாபாரிகளின் டிஜிட்டல் பயன்பாட்டை அதிகரிப்பதற்கும், அவர்களின் டிஜிட்டல் கொடுப்பனவுகளை அதிகரிப்பதற்கும் வங்கிகள் உத்திகளை வகுத்து முயற்சிகளை முடுக்கிவிட வேண்டும் என்றும் அவர் வலியுறுத்தினார்.
பிரதமர் ஸ்வநிதி திட்டம் குறித்த அப்டேட்
பிரதமரின் ஸ்வநிதி திட்டம் தெருவோர வியாபாரிகளின் பொருளாதார மேம்பாட்டிற்காக மலிவு விலை கடன் மற்றும் அவர்களின் டிஜிட்டல் உள்நுழைவு ஆகியவற்றின் மூலம் அவர்களுக்கு அதிகாரமளிப்பதை நோக்கமாகக் கொண்டுள்ளது.
பிரதம மந்திரி ஸ்வநிதி திட்டம் தெருவோர வியாபாரிகளுக்கு கடன் ஆதரவை வழங்குவதில் தொடர்ந்து குறிப்பிடத்தக்க முன்னேற்றங்களை அடைந்து வருகிறது. இத்திட்டம் நாடு முழுவதும் திறம்பட செயல்படுத்தப்படுவதை உறுதி செய்வதற்காக வீட்டுவசதி மற்றும் நகர்ப்புற விவகாரங்கள் அமைச்சகம் மற்றும் டி.எஃப்.எஸ் ஆகியவற்றால் இந்த திட்டத்தின் செயல்திறன் தொடர்ந்து கண்காணிக்கப்படுகிறது. ஜூலை 19,2023 நிலவரப்படி, 53.41 லட்சம் விண்ணப்பங்களுக்கு ஒப்புதல் அளிக்கப்பட்டு, 50.52 லட்சம் விண்ணப்பங்களுக்கு ரூ.6,472 கோடி வழங்கப்பட்டுள்ளது.
மே 2023 இல், வங்கிகள் மற்றும் நகர்ப்புற உள்ளாட்சி அமைப்புகள்  ஒரு சிறப்பு பிரச்சாரத்தை ஏற்பாடு செய்தன. பிரச்சாரத்தின் போது மொத்தம் 6,808 முகாம்கள் நடத்தப்பட்டன. மொத்தம் 1,02,358 விண்ணப்பங்கள் பெறப்பட்டு, 1,01,354 விண்ணப்பங்கள் வழங்கப்பட்டுள்ளன. மேலும், 1,06,432 விற்பனையாளர்கள் டிஜிட்டல் முறையில் பதிவு செய்யப்பட்டனர்.
பிரதமரின் ஸ்வநிதி திட்டத்தின் பல்வேறு அம்சங்கள் குறித்து தெருவோர வியாபாரிகளிடையே விழிப்புணர்வை ஏற்படுத்தவும், டிஜிட்டல் பரிவர்த்தனைகளில் செயல்திறன் அடிப்படையில் தெருவோர வியாபாரிகளை கௌரவிக்கவும் பட்டறைகள், கருத்தரங்குகள், நிதி கல்வியறிவு திட்டத்தைஏற்பாடு செய்யுமாறு டி.எஃப்.எஸ் வங்கிகளை கேட்டுக்கொண்டது.
பிரதமர் அலுவலகம்
இந்திய-பின்லாந்து காணொலி உச்சி மாநாடு
பிரதமர் திரு நரேந்திர மோடி மற்றும் பின்லாந்து பிரதமர் திருமிகு சன்னா மரின் ஆகியோர் காணொலி உச்சி மாநாடு ஒன்றை இன்று நடத்தினர். இருதரப்பு உறவின் ஒட்டுமொத்த பரிமாணம் குறித்தும் பரஸ்பர நலன் சார்ந்த பிராந்திய மற்றும் சர்வதேச விஷயங்கள் குறித்தும் இரு தலைவர்களும் விவாதித்தனர்.
ஜனநாயகம், சட்டத்தின் ஆட்சி, சமத்துவம், பேச்சு சுதந்திரம் மற்றும் மனித உரிமைகளுக்கான மதிப்பு ஆகியவற்றின் அடிப்படையில் இந்தியா மற்றும் பின்லாந்து நாடுகள் பகிர்ந்து கொள்ளும் நெருங்கிய நட்புறவை இரு தலைவர்களும் குறிப்பிட்டனர். பன்முகத்தன்மை, சட்டங்கள் அடிப்படையிலான சர்வதேச ஒழுங்கு, நீடித்த வளர்ச்சி மற்றும் பருவநிலை மாற்றத்தை எதிர்கொள்ளுதலுக்கான தங்களது உறுதியை அவர்கள் வெளிப்படுத்தினர்.
இரு நாடுகளுக்கிடையே நிலவி வரும் உறவுகள் குறித்து ஆய்வு செய்த தலைவர்கள், வர்த்தகம் மற்றும் முதலீடு, புதுமைகள், கல்வி, செயற்கை நுண்ணறிவு, 5ஜி/6ஜி மற்றும் குவாண்டம் கணினியியல் உள்ளிட்ட வளர்ந்து வரும் தொழில்நுட்பங்கள் ஆகியவற்றில் கூட்டை மேலும் விரிவுபடுத்தவும், வலுவாக்கவும் விருப்பம் தெரிவித்தனர்.
தூய்மையான மற்றும் பசுமை தொழில்நுட்பங்களில் பின்லாந்தின் முன்னணி பங்களிப்பை பாராட்டிய பிரதமர் திரு மோடி, நீடித்த வளர்ச்சிக்கான இந்தியாவின் நடவடிக்கைகளில் கூட்டு சேர்வதற்கு பின்லாந்து நிறுவனங்களுக்கு உள்ள வாய்ப்புகள் குறித்து பேசினார். புதுப்பிக்கத்தக்க மற்றும் உயிரி எரிசக்தி, நிலைத்தன்மை, கல்வி-தொழில்நுட்பம், மருந்துகள் மற்றும் டிஜிட்டல் மயமாக்கல் ஆகிய துறைகளில் மேம்பட்ட கூட்டுக்கான ஆலோசனையை பிரதமர் வழங்கினார்.
இந்திய-ஐரோப்பிய யூனியன் கூட்டு, ஆர்க்டிக் பகுதியில் ஒத்துழைப்பு, உலக வர்த்தக அமைப்பு மற்றும் ஐநா சீர்திருத்தங்கள் குறித்த பிராந்திய மற்றும் சர்வதேச விஷயங்கள் குறித்து தலைவர்கள் தங்களது கருத்துகளை பரிமாறிக்கொண்டனர். ஆப்பிரிக்காவில் வளர்ச்சி நடவடிக்கைகளை மேற்கொள்வதில் இந்தியா மற்றும் பின்லாந்து நாடுகளின் கூட்டு முயற்சிக்கு நிலவும் சாத்தியக்கூறுகளை இருதரப்பும் குறிப்பிட்டன.
சர்வதேச சூரிய சக்தி கூட்டணியிலும், பேரிடர் எதிர்ப்பு உள்கட்டமைப்புக்கான கூட்டணியிலும் இணையுமாறு பின்லாந்துக்கு பிரதமர் திரு மோடி அழைப்பு விடுத்தார்.
கொவிட்-19 நிலைமை குறித்தும், இரு நாடுகளின் தடுப்பு மருந்து வழங்கல் நடவடிக்கைகள் குறித்தும் விவாதித்த இரு தலைவர்களும், அனைத்து நாடுகளுக்கும் விரைவாகவும், குறைந்த விலையிலும் தடுப்பு மருந்து கிடைக்க செய்வதற்கான சர்வதேச முயற்சிகளின் முக்கியத்துவத்தை வலியுறுத்தினர்.
போர்டோவில் நடைபெறவுள்ள இந்திய-ஐரோப்பிய யூனியன் தலைவர்கள் கூட்டம் மற்றும் இந்திய-நோர்டிக் உச்சி மாநாடு ஆகியவற்றில் சந்திக்க ஆவலாக இருப்பதாக இரு தலைவர்களும் தெரிவித்தனர்.
-------
(
பிரதமர் அலுவலகம்
ஒலிம்பிக் போட்டிகளுக்கான தயார்நிலை குறித்து பிரதமர் தலைமையில் ஆய்வுக் கூட்டம்
நமது தேசிய குணநலனில் விளையாட்டு மிக முக்கிய பங்கு வகிப்பதுடன், நமது இளைஞர்கள் வலுவான மற்றும் துடிப்பான விளையாட்டு கலாச்சாரத்தை உருவாக்கி வருகிறார்கள்: பிரதமர்
ஒலிம்பிக் போட்டிகளில் பங்கேற்கும் நமது இளைஞர்களுக்கு 135 கோடி இந்தியர்களின் வாழ்த்துகள் துணையாக இருக்கும்: பிரதமர்
தடுப்பூசி முதல் பயிற்சி வசதிகள் வரை நமது விளையாட்டு வீரர்களின் ஒவ்வொரு தேவையையும் பூர்த்தி செய்வதற்கு முன்னுரிமை வழங்கப்பட வேண்டும்: பிரதமர்
சர்வதேச அரங்கில் ஒளிரும் ஒவ்வொரு விளையாட்டு வீரரும் விளையாட்டுகளில் ஈடுபட ஆயிரம் பேருக்கு ஊக்கமளிப்பார்கள்: பிரதமர்
ஒலிம்பிக் போட்டிகளில் பங்கேற்கும் வீரர்களுக்கு ஊக்கமளித்து, நாடு முழுவதும் அவர்களுடன் துணை நிற்பதை உறுதிபட தெரிவிப்பதற்காக ஜூலை மாதம் காணொலிக் காட்சி வாயிலாக அவர்களை சந்திப்பேன்: பிரதமர்
டோக்கியோ ஒலிம்பிக் போட்டிகள் தொடங்குவதற்கு 50 நாட்கள் உள்ள நிலையில் ஒலிம்பிக் போட்டிகளில் பங்கேற்பதற்கான இந்தியாவின் தயார்நிலை குறித்து பிரதமர் திரு நரேந்திர மோடி ஆய்வு மேற்கொண்டார்.
வரவிருக்கும் டோக்கியோ ஒலிம்பிக் போட்டிகளுக்கான பல்வேறு முன்னேற்பாடுகள் குறித்து அதிகாரிகள் விளக்கமளித்தனர். பெருந்தொற்றுக்கு இடையேயும் வீரர்களுக்கு தடையற்ற பயிற்சி, ஒலிம்பிக் ஒதுக்கீட்டில் வெற்றி பெறுவதற்காக சர்வதேச போட்டிகளில் பங்கேற்பது, வீரர்களுக்குத் தடுப்பூசி, அவர்களுக்கு தேவையான ஆதரவு போன்றவற்றை அளிப்பதற்காக ஏராளமான முயற்சிகள் மேற்கொள்ளப்பட்டு வருவதாக பிரதமரிடம் தெரிவிக்கப்பட்டது.
டோக்கியோ ஒலிம்பிக் போட்டிகளில் கலந்து கொள்வதற்காக பயணம் மேற்கொள்ளும் ஒவ்வொரு தகுதி வாய்ந்த/ வாய்ப்புள்ள வீரர், உதவியாளர், அதிகாரிகள் அனைவருக்கும் வெகுவிரைவில் தடுப்பூசி செலுத்தப்பட வேண்டும் என்று பிரதமர் உத்தரவிட்டார்.
ஒலிம்பிக் போட்டிகளில் பங்கேற்கும் வீரர்களுக்கு ஊக்கமளித்து, இந்தியர்கள் அனைவரின் சார்பாக அவர்களுக்கு வாழ்த்துத் தெரிவிப்பதற்காக ஜூலை மாதம் காணொலிக் காட்சி வாயிலாக அவர்களை தாம் சந்திக்க விருப்பதாக பிரதமர் தெரிவித்தார்.
நமது தேசிய குணநலனில் விளையாட்டு மிக முக்கியப் பங்கு வகிப்பதாகவும், நமது இளைஞர்கள் வலுவான மற்றும் துடிப்பான விளையாட்டு கலாச்சாரத்தை உருவாக்கி வருவதாகவும் பிரதமர் கூறினார். ஒலிம்பிக் போட்டிகளில் பங்கேற்கும் நமது இளைஞர்களுக்கு 135 கோடி இந்தியர்களின் வாழ்த்துகள் துணையாக இருக்கும் என்றும் அவர் தெரிவித்தார். சர்வதேச அரங்கில் ஒளிரும் ஒவ்வொரு விளையாட்டு வீரரும், விளையாட்டுகளில் ஈடுபட ஆயிரம் பேருக்கு ஊக்கமளிப்பார்கள் என்றும் அவர் மேலும் குறிப்பிட்டார்.
ஒலிம்பிக் போட்டிகளில் வீரர்கள் பங்கேற்கும் போது அவர்களது மன உறுதியை ஊக்குவிப்பதற்காக வீரர்களுக்கு ஊக்கம் அளிப்பதற்கான நடவடிக்கைகளிலும் சிறப்பு கவனம் செலுத்தப்படும் என்று அதிகாரிகள் கூறினார்கள். எனவே போட்டிகள் நடைபெறும் போது இந்தியாவிலுள்ள அவர்களது பெற்றோர் மற்றும் குடும்பத்தினருடன் அடிக்கடி காணொலிக் காட்சிகள் ஏற்பாடு செய்யப்படும்.
11 விளையாட்டு பிரிவுகளில் மொத்தம் 100 வீரர்கள் டோக்கியோ ஒலிம்பிக் போட்டிகளில் பங்குபெற தகுதி பெற்றிருப்பதாகவும் கூடுதலாக 25 வீரர்கள் தகுதி பெறுவதற்கு வாய்ப்புகள் இருப்பதாகவும் இது குறித்த கூடுதல் விவரங்கள் ஜூன் மாத இறுதியில் தெரியவரும் என்றும் பிரதமரிடம் தெரிவிக்கப்பட்டது.
கடந்த 2014ஆம் ஆண்டு ரியோடி ஜெனிரோவில் நடைபெற்ற பாரா ஒலிம்பிக் போட்டிகளில் மொத்தம் 19 இந்திய வீரர்கள் பங்கேற்றனர். டோக்கியோ ஒலிம்பிக் போட்டிகளில் பங்கேற்பதற்காக 26 மாற்றுத்திறனாளி வீரர்கள் தகுதி பெற்றிருப்பதுடன் மேலும் 16 பேர் தகுதி பெற வாய்ப்புள்ளது.
இளைஞர் நலன் மற்றும் விளையாட்டு அமைச்சகம்
துப்பாக்கி சுடுதல், படகோட்டுதல், வூஷூ, டென்னிஸ் ஆகிய விளையாட்டுகளில் பதக்கம் வென்றவர்களுக்கு மத்திய விளையாட்டுத் துறை அமைச்சர் அனுராக் தாக்கூர் ரொக்கப் பரிசுகளை வழங்கினார்
ஆசிய விளையாட்டுப் போட்டிகள் 2022-ல் துப்பாக்கி சுடுதல், படகோட்டுதல், வூஷூ மற்றும் டென்னிஸ் போட்டிகளில் பதக்கம் வென்று திரும்பிய வீரர்களைப் புதுதில்லியில் இன்று நடைபெற்ற நிகழ்ச்சியில் மத்திய விளையாட்டுத் துறை அமைச்சர் அனுராக் சிங் தாக்கூர் பாராட்டினார்.
இந்த நிகழ்ச்சியில் பேசிய திரு அனுராக் சிங் தாக்கூர், ஆசிய விளையாட்டுப் போட்டிகளில் சிறப்பாக செயல்பட்ட விளையாட்டு வீரர்களுக்கு வாழ்த்து தெரிவித்தார். அவர்களின் சாதனைகள் நாட்டுக்குப் பெருமை சேர்த்துள்ளது என்றார். விளையாட்டு வீரர்கள் தாங்கள் தேர்ந்தெடுத்த விளையாட்டில் சிறந்து விளங்குவதற்குத் தேவையான அனைத்து ஆதரவையும் வழங்க அரசு உறுதிபூண்டுள்ளது என்று அவர் உறுதியளித்தார். "அனைத்து வீரர்களுக்கும் எனது வாழ்த்துகளைத் தெரிவித்துக் கொள்கிறேன், இறுதிப் போட்டிகள் நடைபெறும்போது, இந்தியாவைச் சேர்ந்த வீரர்கள் அதிக எண்ணிக்கையிலான பதக்கங்களுடன் வருவார்கள் என்று நான் நம்புகிறேன். விரைவில் பாரீஸ் ஒலிம்பிக் போட்டி நடைபெற உள்ளது, அனைவரின் பார்வையும் அதன் மீது உள்ளது. அனைத்துப் போட்டிகளிலும் 100 சதவீத பங்களிப்பை வழங்குமாறு பிரதமர் மோடி எப்போதும் வீரர்களை ஊக்குவித்து வருகிறார் "என்று அவர் கூறினார்.
ஆசிய விளையாட்டுப் போட்டிகளில் அதிகப் பதக்கங்களை வென்ற துப்பாக்கி சுடுதல் சம்மேளனத்திற்கு  வாழ்த்துகளைத் தெரிவித்துக் கொள்கிறேன். 2002-ம் ஆண்டு துப்பாக்கி சுடுதலில் 2 பதக்கங்களும், இந்த முறை 22 பதக்கங்களும் கிடைத்தன.
"பாரீஸ் சைக்கிள் ஷூட்டிங்கிற்காக மொத்தம் ரூ.38 கோடி செலவு செய்தோம். வூஷுவுக்கும் ஆசிய போட்டிக்கு முன்னதாக ரூ.1.8 கோடியில் முகாம் நடத்தப்பட்டது. ஆசிய விளையாட்டுப் போட்டிகளுக்கு இன்னும் 7 நாட்களே உள்ள நிலையில், இதுவரை இல்லாத அளவுக்கு அதிக பதக்கங்களைப் பெறுவோம் என்று நான் இன்னும் உறுதியாக இருக்கிறேன்" என்று அமைச்சர் மேலும் கூறினார்.
ஹாங்சோ விளையாட்டுகளில் வெற்றியை அடைய உதவிய அரசுக்கும் அவர்களின் ஆதரவுக் குழுக்களுக்கும் விளையாட்டு வீரர்கள் தங்கள் நன்றியைத் தெரிவித்தனர்.
திங்களன்று நடந்த இந்த நிகழ்வில் இளைஞர் விவகாரம் மற்றும் விளையாட்டு அமைச்சகம், இந்திய விளையாட்டு ஆணையத்தின் மூத்த அதிகாரிகள் மற்றும் விளையாட்டு வீரர்களின் குடும்பத்தினர் மற்றும் நண்பர்கள் கலந்து கொண்டனர்.
பிரதமர் அலுவலகம்
அங்கோலா அதிபராக மீண்டும் தேர்ந்தெடுக்கப்பட்டுள்ள திரு ஜோவோ மேனுவல் கன்கால்வேஸ் லூரன்கோவுக்கு பிரதமர் வாழ்த்து
அங்கோலா அதிபராக மீண்டும் தேர்ந்தெடுக்கப்பட்டுள்ள திரு ஜோவோ மேனுவல் கன்கால்வேஸ் லூரன்கோவுக்கு பிரதம திரு நரேந்திர மோடி வாழ்த்து தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“அங்கோலாவின் அதிபராக மீண்டும் தேர்ந்தெடுக்கப்பட்டுள்ள திரு ஜோவோ மேனுவல் கன்கால்வேஸ் லூரன்கோவுக்கு வாழ்த்துக்கள் . நமது இருதரப்பு உறவுகளை வலுப்படுத்துவதற்கு நெருக்கமாக இணைந்து பணியாற்றுவதை நான் எதிர்நோக்குகிறேன்.”
பாதுகாப்பு அமைச்சகம்
மத்திய விமான படை தலைமை தளத்தை விமான படை தளபதி பார்வையிட்டார்
விமான படை தளபதி, ஏர் சீஃப் மார்ஷல் ஆர்.கே.எஸ் பதூரியா மத்திய விமான படை தலைமை தளத்தை படைவீரர்களின் வருடாந்திர மாநாட்டை முன்னிட்டு செப்டம்பர் 16, 2021 அன்று பார்வையிட்டார்.
அங்கு படைவீரர்களுடன் உரையாடிய ஏர் சீஃப் மார்ஷல், செயல்பாட்டு தயார்நிலையை மேம்படுத்துவது, பராமரிப்பு நடைமுறைகளில் கவனம் செலுத்துவது, நேரடி மற்றும் இணைய பாதுகாப்பை உறுதி செய்வது ஆகியவற்றின் அவசியத்தை வலியுறுத்தினார்.
அனைத்து பிரிவுகள், ஆயுத அமைப்புகள் மற்றும் உடைமைகள் அதிகபட்ச தயார்நிலையில் வைக்கப்படுவதை உறுதி செய்யுமாறு அவர் படைவீர்களுக்கு உத்தரவிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1755628
PIB Headquarters
கடலோர காவல்படை  பிராந்திய கமாண்டர் தமிழக துணை முதலமைச்சருடன் சந்திப்பு
கடலோர காவல்படையின்  பிராந்திய கமாண்டர், இன்ஸ்பெக்டர் ஜெனரல் எஸ்.பரமேஷ், 17 செப்டம்பர் 2019 அன்று தமிழக துணை முதலமைச்சர் ஓ பன்னீர்செல்வத்தை மரியாதை நிமித்தமாக சந்தித்துப் பேசினார்.
கடலோரக் காவல்படையால் மேற்கொள்ளப்பட்டுவரும் பல்வேறு பணிகளை துணை முதலமைச்சரிடம் எடுத்துரைத்த, பரமேஷ், தங்களது படைப்பிரிவின் பல்வேறு மேம்பாட்டு பணிகள் குறித்தும் விவரித்தார். தமிழகக் கடலோரப் பகுதியில், பாதுகாப்பை வலுப்படுத்துவது குறித்து இந்த பேச்சுவார்த்தையின்போது விவாதிக்கப்பட்டது. மேலும், மீனவர்கள் கடலில் எப்போது துயரங்களுக்கு ஆளானாலும், அவர்களை மீட்கவும், நிவாரண உதவிகளை வழங்கும் பணியிலும் கடலோர காவல்படை தொடர்ந்து உதவும் என துணை முதலமைச்சரிடம் உறுதி அளிக்கப்பட்டது.
மனித வள மேம்பாட்டு அமைச்சகம்
மனித வள மேம்பாட்டு அமைச்சகத்தின் அகில இந்திய தொழில்நுட்பக் கல்விக் குழுவால் உருவாக்கப்பட்ட, கோவிட்-19 மாணவர்கள் உதவி இணையதளத்தை மத்திய மனித வள மேம்பாட்டு அமைச்சர் தொடங்கி வைத்தார்
கோவிட்-19 தொற்று பரவல் மற்றும் தேசிய பொது முடக்கத்தை கருத்தில் கொண்டு, கல்லூரிகள் மற்றும் விடுதிகள் மூடப்பட்டுள்ளதால் மாணவர்களுக்கு ஏற்பட்டுள்ள சிக்கல்களைக் களைய ஒரு தனித்துவமான கோவிட்-19 மாணவர்கள் உதவி இணையதளத்தை மனித வள மேம்பாட்டு அமைச்சகத்தின் அகில இந்திய தொழில்நுட்பக் கல்விக் குழு உருவாக்கியுள்ளது.
மனித வள மேம்பாட்டு அமைச்சர் திரு. ரமேஷ் பொக்ரியால் "நிஷாங்க்" இந்த இணையதளத்தை  தொடங்கி வைத்தார். கிராஃபிக் எரா பல்கலைக்கழகத்தின் பயிற்சி மாணவர்களான ஷிவான்ஷு மற்றும் ஆகாஷ் ஆகியோர் ஒரே நாளில் இந்த இணையதளத்தை உருவாக்கி சாதனை படைத்துள்ளனர்.
"உதவத் தயாராக இருப்பவர்களை, உதவித் தேவைப்படுபவர்களோடு இணைப்பதே இந்த இணையதளத்தின் முக்கிய குறிக்கோள் ஆகும். தங்குமிடம், உணவு, ஆன்லைன் வகுப்புகள், வருகைப் பதிவேடு, தேர்வுகள், உதவித்தொகை, சுகாதாரம், போக்குவரத்து மற்றும் துன்புறுத்தல் ஆகியவை உதவிகளின் கீழ் வரும்," என்று அமைச்சர் தனது உரையில் கூறினார்
(Visitor Counter : 114
பிரதமர் அலுவலகம்
பிரதமர் திரு நரேந்திர மோடி, இலங்கை அதிபருடன் தொலைபேசியில் உரையாடல்.
பிரதமர் திரு நரேந்திர மோடி இன்று இலங்கை அதிபர் மாண்புமிகு கோத்தபய ராஜபக்சேவுடன் தொலைபேசி மூலம் கலந்துரையாடினார். கோவிட்-19 நோய்த் தாக்குதல் குறித்தும், அதனால் இந்தப் பிராந்தியத்தில் ஏற்படக் கூடிய சுகாதாரம் மற்றும் பொருளாதாரத் தாக்கம் குறித்தும் அவர்கள் பேசினர்.
நோய்த் தாக்குதலால் ஏற்படும் பாதிப்புகளை சமாளிக்க, சாத்தியமான அனைத்து உதவிகளையும் இலங்கைக்கு இந்தியா அளிக்கும் என்று இலங்கை அதிபரிடம் பிரதமர் உறுதியளித்தார்.
இலங்கையில் பொருளாதாரச் செயல்பாடுகளை மீண்டும் தொடங்குவதற்கு தங்கள் அரசு மேற்கொண்டுள்ள முயற்சிகள் பற்றி பிரதமரிடம், இலங்கை அதிபர் தெரிவித்தார். இந்தியாவின் உதவியுடன் இலங்கையில் மேற்கொள்ளப்படும் வளர்ச்சித் திட்டங்களை விரைவுபடுத்த வேண்டியதன் அவசியம் குறித்து இரு தலைவர்களும் ஒருமித்த கருத்து தெரிவித்தனர். இந்தியத் தனியார் துறையினரால் இலங்கையில் மதிப்புக் கூட்டிய பொருள்கள் உற்பத்திக்கும், முதலீடுகளை அதிகரிப்பதற்கான வாய்ப்புகள் குறித்தும் இரு தலைவர்களும் பேசினர்.
இலங்கை மக்களின் ஆரோக்கியம் மற்றும் நலன்களுக்கு பிரதமர் தனது வாழ்த்துகளைத் தெரிவித்துக் கொண்டார்.
விண்வெளித்துறை
ஆண்டுக் கண்ணோட்டம் - 2022: விண்வெளித்துறை
2022 ஜூலையில் பாதுகாப்பான மற்றும் நீடித்த செயல்பாட்டு நிர்வாகத்திற்கு அர்ப்பணிக்கப்பட்ட இஸ்ரோ முறையை மாண்புமிகு விண்வெளித்துறை இணையமைச்சர் நாட்டுக்கு அர்ப்பணித்தார்
உலகளாவிய செலுத்துவாகன வணிகச் சந்தையில் இந்தியாவின் போட்டித் தன்மையை விரிவுபடுத்துவதாகவும் தற்சார்பு இந்தியாவிற்கு விளக்கமாகவும் 2022 அக்டோபர் 23 அன்று எல்விஎம்3 வெற்றிகரமாக செலுத்தப்பட்டது.
ககன்யான் திட்டத்தின் ஒரு பகுதியாக, ‘வானிலிருந்து குதிப்பதற்கான ஒருங்கிணைந்த முதன்மைப் பாரசூட் சோதனை’ 2022, நவம்பர் 18 அன்று உத்தரப்பிரதேச மாநிலம் ஜான்சியில் உள்ள பபினா துப்பாக்கி சுடும் பயிற்சி மைதானத்தில் வெற்றிகரமாக மேற்கொள்ளப்பட்டது. ஒரு பாரசூட்டில் கோளாறு ஏற்பட்டாலும் மற்றொன்று விரிந்து தரையிறங்க உதவும் வகையில் மூன்று பாரசூட்களைக் கொண்ட இந்த சோதனை ககன்யான் திட்டத்திற்கு மிக முக்கியமானதாகும்.
2022, நவம்பர் 26 அன்று பிஎஸ்எல்வி – சி54 செலுத்து வாகனம் மூலம், இந்தியா-பூடான் செயற்கைக்கோள்  உட்பட எட்டு நானோ செயற்கைக்கோள்களுடன் இஓஎஸ் – 06 செயற்கைக்கோள் வெற்றிகரமாக விண்ணில் செலுத்தப்பட்டது.
இஸ்ரோ மூலம் நானோ செயற்கைக்கோள் தயாரிப்பு மற்றும் பயிற்சித் திட்டம் உன்னாத்தி 2018, ஜூன் மாதத்தில் அறிவிக்கப்பட்டது. 2019 ஜனவரி 15 முதல் மார்ச் 15 வரை நடைபெற்ற முதல் தொகுப்புப் பயிற்சியில் 17 நாடுகளைச் சேர்ந்த 30 பங்கேற்பாளர்கள் பயனடைந்தனர். இரண்டாம் தொகுப்புப் பயிற்சி 2019, அக்டோபர்-டிசம்பர் காலத்திலும், மூன்றாம் தொகுப்புப் பயிற்சி 2022, அக்டோபர்-டிசம்பர் காலத்திலும் நடைபெற்றது.
2019ல் யுவிகா எனும் இளம் விஞ்ஞானி சிறப்புத் திட்டத்தை இஸ்ரோ தொடங்கியது. விண்வெளி தொழில்நுட்பம், விண்வெளி அறிவியல், விண்வெளிப் பயன்பாடு பற்றி இளைஞர்களுக்கு எடுத்துரைப்பதை நோக்கமாகக் கொண்ட யுவிகா திட்டத்தின் இரண்டாவது நிகழ்வு 2022, மே மாதத்தில் நடைபெற்றது.
விண்வெளி தொழில்நுட்பப் புதிய கண்டுபிடிப்பு வலைப்பின்னலைத் தொடங்குவதற்காக இஸ்ரோவும் சோஷல் ஆல்பா நிறுவனமும் 2022 டிசம்பரில் புரிந்துணர்வு ஒப்பந்தத்தில் கையெழுத்திட்டன. இந்த வகையில் இது முதலாவதாகும்.
ஸ்ரீஹரிகோட்டாவில் உள்ள இஸ்ரோவின் சத்தீஷ் தவான் விண்வெளி மைய வளாகத்தில் முதலாவது தனியார் ஏவுதளம் மற்றும் பணிக் கட்டுப்பாட்டு மையத்தை சென்னையைச் சேர்ந்த அக்னிகுல் காஸ்மோஸ் பிரைவேட் லிமிடெட் 2022, நவம்பர் 25 அன்று நிறுவியது. இந்த நிறுவனம் உருவாக்கிய செமி கிரையோஜெனிக் ராக்கெட் என்ஜின் இஸ்ரோவில் 2022 நவம்பர் 4 அன்று வெற்றிகரமாகப் பரிசோதிக்கப்பட்டது.
ரூ. 824 கோடி மதிப்புள்ள ஒப்பந்தத்துடன் 5 பிஎஸ்எல்வி தயாரிப்பில் எச்ஏஎல், எல்&டி ஆகியவை இந்தியத் தொழில்துறை கூட்டாளிகளாக இருக்கும்.
இந்திய விண்வெளிக் கொள்கை - 2022 விண்வெளி ஆணையத்தால் அங்கீகரிக்கப்பட்டுள்ளது. இந்தக் கொள்கை, தொழில்துறை குழுக்களுடன் விரிவான ஆலோசனைகளுக்கு உட்படுத்தப்பட்டுள்ளது. அமைச்சகங்களுக்கு இடையேயான ஆலோசனைகள், அதிகாரமளிக்கப்பட்ட தொழில்நுட்பக் குழுவால் மதிப்பாய்வு செய்யப்பட்டு, கூடுதலான ஒப்புதல் செயல்முறை நடைபெறுகிறது.
அறிவியல் மற்றும் தொழில்நுட்பத்துறை
தொழில்துறை – கல்வி நிறுவனங்கள் இணைப்புக்கு சிஎஸ்ஐஆர் - சிஎம்இஆர்ஐ-யின் ‘சந்தையுடன் கூட்டுறவு யுக்தி’
தொழில்துறை – கல்வி நிறுவனங்கள் இணைப்புக்கு, ‘சந்தையுடன் கூட்டுறவு யுக்தி-யை சிஎஸ்ஐஆர் - சிஎம்இஆர்ஐ  பின்பற்றுகிறது. இந்த நிறுவனத்தின் புத்தாக்க ஆற்றல் இதன் மூலம் குறு, சிறு, நடுத்தர நிறுவனங்கள் மற்றும் தொடக்க நிறுவனங்களுடன் பகிர்ந்து கொள்ளப்படுகிறது.
குறு, சிறு, நடுத்தர நிறுவனங்களை மேம்படுத்தும் காணொலி நிகழ்ச்சியில் துர்காபூர் சிஎஸ்ஐஆர் - சிஎம்இஆர்ஐ இயக்குநர் பேராசிரியர் ஹரிஸ் ஹிரானி பேசியதாவது:
எதிர்காலத்தில் உலக உற்பத்தி மையமாக மாற இந்தியா விரும்புகிறது. இதற்கான வலுவான உற்பத்திப் பொருளாதாரத்துக்கான அடித்தளம் அமைப்பதில் துரித நடவடிக்கையை மத்திய அரசு எடுக்கிறது. தரத்தில் சமரசம் இல்லாமல், மலிவு விலை தொழில் நுட்பங்களை அதிகரிப்பது தான் இந்திய உற்பத்தித் துறையில் முக்கியமான சவாலாக உள்ளது.
மென்பொருள்கள் முதல் தொழில்நுட்பங்கள் வரை நவீன தொழில்நுட்பங்களின் பாதுகாவலராக சிஎஸ்ஐஆர்-சிஎம்இஆர்ஐ உள்ளது. தங்களின் உள்கட்டமைப்புகளை குறு, சிறு, நடுத்தர நிறுவனங்களுக்கும், தொடக்க நிறுவனங்களுக்கும் நியாயமான கட்டணத்தில் சிஎஸ்ஐஆர்- சிஎம்இஆர்ஐ திறந்துவிட்டுள்ளது.
சிஎஸ்ஐஆர்-சிஎம்இஆர்ஐ விஞ்ஞானிகளுடன் கலந்துரையாடுவது மூலம், குறு, சிறு, நடுத்தர நிறுவனங்களுக்கும், எதிர்காலத்தில் இந்தியப் பொருளாதாரத்தை உருவாக்குபவர்களுக்கும் பயனளிக்கும்.
அதனால் தான் சந்தைகளுடன் கூட்டுறவு யுக்தியை சிஎஸ்ஐஆர்-சிஎம்இஆர்ஐ பின்பற்றுகிறது. இதன் மூலம் இந்த நிறுவனத்தின் புத்தாக்க ஆற்றல் குறு, சிறு, நடுத்தர நிறுவனங்கள் மற்றும் தொடக்க நிறுவனங்களுடன் பகிர்ந்து கொள்ளப்படுகிறது.
டாட்டா ஸ்டீல், இந்துஸ்தான் யுனிலீவர், வேதாந்தா, டால்மியா, இஸ்ரோ, ஐஐடிக்கள், என்ஐடி, ஓஎன்ஜிசி, ஆயுத தொழிற்சாலை வாரியம், குறு,சிறு, நடுத்தர நிறுவனங்களுடன் ஏற்கனவே கூட்டு சேர்ந்து தொழில்நுட்பச் சேவைகளை சிஎஸ்ஐஆர்-சிஎம்இஆர்ஐ வழங்கியுள்ளது.
இவ்வாறு திரு ஹரிஸ் ஹிரானி கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:https://pib.gov.in/PressReleasePage.aspx?PRID=1748580.
-----
(Visitor Counter : 190
நிதி அமைச்சகம்
பொதுமக்களின் வாழ்நிலையை எளிதாக்க, ஊழலற்ற, கொள்கைகளால் வழிநடத்தப்படும் நல்லாட்சி மற்றும் தூய்மையான உறுதிமிக்க நிதி ஆதாரத்தை உறுதிசெய்யும் பட்ஜெட்
பிரதமர் திரு. நரேந்திர மோடியின் தொலைநோக்குப் பார்வையை உறுதி செய்யும் வகையில் இந்த பட்ஜெட் பொதுமக்களின் வாழ்நிலையை எளிதாக்கும் வகையில் உருவாக்கப்பட்டுள்ளது. உத்வேகம் மிக்க இந்தியா, பொருளாதார மேம்பாடு மற்றும் நலன் காக்கும் இந்தியா ஆகிய மூன்று முக்கிய கருத்தாக்கத்தின் அடிப்படையில் இந்த பட்ஜெட் தயாரிக்கப்பட்டுள்ளது என்று நிதியமைச்சர் திருமதி நிர்மலா சீதாராமன் கூறியுள்ளார்.
இன்று நாடாளுமன்றத்தில் 2020-21-ஆம் ஆண்டுக்கான பட்ஜெட்டை தாக்கல் செய்து பேசிய அவர், பொதுமக்களின் வாழ்நிலையை எளிதாக்க இரண்டு முக்கிய அம்சங்கள் அவசியம் என்று கூறினார். ஊழலற்ற, கொள்கைகளால் வழிநடத்தப்படும் நல்லாட்சி மற்றும் தூய்மையான உறுதிமிக்க நிர்வாகம் ஆகிய இரண்டு அம்சங்களே அவை.
பொதுமக்களின் வாழ்நிலையை எளிதாக்கவும், தொழில் தொடங்குவதை எளிதாக்கவும், வரி நிர்வாக சீர்திருத்தங்கள் மற்றும் அதில் காணப்படும் நேர்மைத் தன்மையும், செயல் திறனும் அவசியம் என்றார் அமைச்சர். முறையாக வரி செலுத்துவோர் எந்தவிதத்திலும் அச்சுறுத்தப்படுவதை இந்த அரசு ஒருபோதும் அனுமதிக்காது என்று அமைச்சர் உறுதிபடத் தெரிவித்தார்.
அரசு மற்றும் பொதுத்துறை வங்கிகள், அரசிதழ் பதிவுறா பதவிகளுக்கான தேர்வுகளை நடத்த தேசிய பணியமர்த்தும் முகமை ஏற்படுத்தப்படும் என்றும், இது சுதந்திரமான முறையில் தொழில்நுட்ப உதவியுடன் கணினி அடிப்படையிலான பொதுத் தகுதித் தேர்வை நடத்தி, அலுவலர்களை பணியில் அமர்த்தும் முகமையாக இருக்கும்.
புதிதாக ஏற்படுத்தப்பட்டுள்ள யூனியன் பிரதேசங்களான ஜம்மு-காஷ்மீர், லடாக் ஆகிய இருபகுதிகளுக்கும் ஒட்டுமொத்த மேம்பாட்டை ஏற்படுத்தும் வகையில், உதவிபுரிய அரசு உறுதிபூண்டுள்ளதாகக் கூறிய நிதியமைச்சர், வரும் நிதியாண்டில் ஜம்மு-காஷ்மீருக்கு 30,757 கோடி ரூபாயும், லடாக்கிற்கு 5,958 கோடி ரூபாயும் நிதி ஒதுக்கீடு செய்யப்பட்டுள்ளது.
2022 ஆம் ஆண்டில் ஜி-20 உச்சிமாநாட்டை இந்தியாவில் நடத்தத் திட்டமிட்டிருப்பதாகவும், இதற்கான ஏற்பாடுகளை மேற்கொள்வதற்காக 100 கோடி ரூபாய் ஒதுக்கப்பட்டுள்ளதாகவும் அமைச்சர் திருமதி நிர்மலா சீதாராமன் குறிப்பிட்டார்.
பிரதமர் அலுவலகம்
மகா பிஷூபா பாண சங்கராந்தி மற்றும் ஒடியா புத்தாண்டுக்கு பிரதமர் வாழ்த்து
மகா பிஷூபா பாண சங்கராந்தி மற்றும் ஒடியா புத்தாண்டின் மகிழ்ச்சியான தருணத்தில் பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் டிவிட்டரில் கூறியிருப்பதாவது:
"மஹா பிஷுபா பானா சங்கராந்தி மற்றும் ஒடியா புத்தாண்டு வாழ்த்துகள். இந்தாண்டு அனைவருக்கும் ஆரோக்கியமான மற்றும் மகிழ்ச்சியானதாக அமையட்டும்’’
புதிய மற்றும் புதுப்பிக்கத்தக்க எரிசக்தி அமைச்சகம்
சர்வதேச அளவில் அங்கீகாரம் பெற்றுள்ள இந்தியாவின் எரிசக்தி மாற்ற முன்முயற்சி குறித்து திரு ஆர் கே சிங் பெருமிதம்
மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சரும் சர்வதேச சூரியசக்தி கூட்டணி சபையின் தலைவருமான திரு ஆர் கே சிங், மற்றும் ஐரோப்பிய ஆணையத்தின் தலைவர் மேன்மைமிகு உர்சுலா வான் டெர் லேயன் ஆகியோர் இன்று குருகிராமில் உள்ள சர்வதேச சூரியசக்தி கூட்டணி செயலகத்திற்கு வருகை தந்து சூரிய ஆற்றல் மேம்பாடு குறித்து தொழில்துறையினருடன் உரையாற்றினார்.
இந்தியாவின் எரிசக்தி மாற்ற முன்முயற்சிகள் சர்வதேச அளவில் அங்கீகாரம் பெற்றுள்ளதை திரு ஆர் கே சிங் குறிப்பிட்டார். அனைத்து நாடுகளும் முன்வந்து சிக்கல்களைத் தீர்ப்பதற்கு ஒருவருக்கு மற்றொருவர் உதவுவதற்கான நேரம் இது என்று அவர் கூறினார்.
சிறப்புரையாற்றிய ஐரோப்பிய ஆணைய தலைவர், "பருவநிலை மாற்றத்திற்கு எதிரான போரில் இந்தியாவும் ஐரோப்பிய ஒன்றியமும் இணைந்து பணியாற்றி வருகின்றன," என்று கூறினார். கரியமில உமிழ்வு இல்லை என்ற இலக்கை எட்டுவதற்காக இந்தியாவும் ஐரோப்பிய யூனியனும் பாடுபட்டு வருவதாக அவர் கூறினார்.
தொடர்ந்து பேசிய அவர், வளர்ந்து வரும் சூரிய சக்தித் துறையின் மேம்பாட்டுக்காக ஐரோப்பிய ஒன்றியம் மற்றும் இந்தியாவுக்கு இடையிலான ஒத்துழைப்பை மேலும் அதிகரிக்க வேண்டும் என்று கூறினார் சூரிய சக்தி துறைக்கு எவ்வாறு நிதியளித்து ஊக்குவிப்பது என்பது குறித்து நாம் ஒருவரிடமிருந்து மற்றவர் கற்றுக்கொண்டு சர்வதேச விநியோக சங்கிலிகளை பாதுகாக்க வேண்டும் என்று அவர் கூறினார்.
நிகழ்ச்சியில் பேசிய புதிய மற்றும் புதுப்பிக்கத்தக்க எரிசக்தித் துறையின் செயலாளர் திரு இந்து சேகர் சதுர்வேதி, பருவநிலை மாற்றத்திற்கு எதிரான போரில் சர்வதேச சூரியசக்தி கூட்டணியின் மீதான சர்வதேச சமுதாயத்தின் நம்பிக்கை அதிகரித்து வருவதாக கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819589